- Gică Hagi şi-a stabilit obiectivul, înainte de Rapid – Farul
- Ce a declarat "Regele"
Gică Hagi şi-a stabilit obiectivul, înainte de Rapid – Farul. "Regele" a transmis că nu se gândeşte la victoria obţinută de giuleşteni în faţa rivalilor de la FCSB, mărturisind că echipa sa ţinteşte locurile care asigură în prezenţa preliminariilor competiţiilor europene.
Rapid va primi vizita celor de la Farul, în prima etapă a play-off-ului. Meciul se va disputa vineri, de la ora 20:30, şi va fi în format live text, pe AS.ro.
Gică Hagi şi-a stabilit obiectivul, înainte de Rapid – Farul
Gică Hagi a amintit de faptul că Farul este campioana en-titre din Liga 1. Acesta a transmis că se confruntă cu probleme de lot, având în fiecare săptămână cel puţin cinci jucători accidentaţi.
De asemenea, "Regelui" i-a fost amintit faptul că nu a reuşit să o bată pe Rapid în acest sezon, însă acesta a subliniat că s-a impus în faţa giuleştenilor în sezonul trecut.
"Suntem o echipă care anul trecut a ieşit campioană. O echipă care ştie fotbal. Obiectivul nostru e să încercăm să intrăm în cupele europene. Accidentaţi… acolo continuăm cum am început din vară. Cu foarte mulţi. În fiecare săptămână, câte 5-6.
(N.r. Farul n-a învins Rapid în acest sezon) I-am bătut anul trecut. Ce a fost, a fost. Nu vorbiţi de ce-i în spate, că dacă vorbiţi de ce-i în spate, vorbesc ce am facut noi anul trecut. Practic, n-are rost să vorbim de istorie. A batut FCSB-ul 4-0. Deci practic, au marcat goluri multe si n-au luat goluri.
Meciurile de fotbal sunt cu suporteri. Indiferent de orice. În teren e un spectacol. Şi la spectacol trebuie să fie plin. Altfel jucăm ca-n pandemie, ce să facem? E total aiurea. Să fie stadioane şi să fie pline. Cum era…ca pe timpul meu", a declarat Gică Hagi, la conferinţa de presă.
Gică Hagi şi-ar putea pierde o vedetă de la Farul
Gică Hagi şi-ar putea pierde o vedetă de la Farul! "Regele" a fost întrebat despre situaţia lui Louis Munteanu şi a dat de înţeles că împrumutul atacantului la Farul ar urma să nu mai fie prelungit şi pentru sezonul viitor.
Gică Hagi a declarat că prelungirea împrumutului lui Louis Munteanu nu depinde de el, ci depinde de oficialii clubului de care aparţine, Fiorentina. "Regele" a transmis că atacantul a ajutat-o mult pe Farul, însă acesta îşi doreşte să facă un alt pas în cariera sa şi să plece de la formaţia constănţeană.
"El deocamdată e cu noi, ne-a ajutat foarte tare să ajungem aici. Se simte bine, e jucătorul lui Fiorentina. Cam asta este. În rest vom vedea.
Mai sunt zile. Nu îl împrumut eu. Depinde de ce vrea Fiorentina. El a stat doi ani la mine, cred că nici jucătorul nu mai vrea. Vrea și el altceva", a declarat Gică Hagi, conform digisport.ro.